Alicia Dickenstein

Alicia Dickenstein (lahèr 17 Januwari 1955, è Buenos Aires) iyâ arèya orèng sè ahlè ḍâlem Matematika è Argèntina sè è kennal karna sombhângnga ḍâlem bidang gèomètri torik, gèomètri tropis serta penerapanna ḍâlem sistem biologi. Alicia Dickenstein menjabat dhâddhi profèsor full è universitas Buenos Aired bân dhâddhi Fellow ḍâri American Mathematical Society è taon 2019. Dickenstein paḍâ perna dhâddhi bâkkèl prèsidèn Internasional Mathematical Union è periode 2015 sampè' 2018. Salaènna arowa, aropa'aghi sè narèma penghargaan ḍâri The World Academy of Sciences è taon 2015.

Riset 

Alicia Dickenstein paḍâ aktif ḍâlem dhunnya editorial, dhâddhi katowa rèdaksi jurnal Revista de la Unión Matemática Argèntina. Salaènna arowa, Alicia Dickenstein aropa'aghi tokang èditthâ korèspondènsi kaangghuy SIAM Journal on Algebraic and Discrete Methods.
È taon 2009-2010, Dickenstein è undang dhâddhi profèsor Eisenbud è Mathematical Sciences Research Institute (MSRI), bân è taon 2012-2013,  Alicia Dickenstein dhâddhi profèsor Simons è institusi sè paḍâ. È taon 2016, 

Alicia dhâddhi profèsor Knut bân Alice Wallenbergs è KTH Royal Institute of Technology, Swèdia.
Panalètèyan Dickenstein afokus ka penerapan gèomètri aljabar bân kombinator kaangghuy ngèra'aghi tèngka sistem biologis maskè tanpa ngataowè paramèter sè teppa'. Sala sèttong sombhângnga sè signifikan iyâ arèya kerja sama na kalabân Mercedes Pérez Millán, mereka ngembangngaghi sistem sè è sebbhut MESSI (Modifikasi jenis Enzim-Substrat otabâ Tukar kalabân Zat Antara), sè è nyamaè adhâsar pemain sepak bola Lionèl Messi. Kalabân Sistem arèya panalètè bisa abhuktèyaghi hasèl omom sè valid ḍâlem jaringan biologis tanto.

Sombher

Bhângsa:Ahlè Matematika